b'\n_START_ARTICLE_\nConcert per a piano n\xc3\xbam. 3 (Litolff)\n_START_SECTION_\nOrigen i context\n_START_PARAGRAPH_\nL\'angl\xc3\xa8s Litolff, avui dia poc conegut, va ser, durant un temps, un dels m\xc3\xa9s reconeguts int\xc3\xa8rprets de piano d\'Europa. Les seves virtuoses interpretacions eren \xc3\xa0mpliament admirades arreu. No en va, pocs anys despr\xc3\xa9s de debutar davant qui seria el seu mestre, Ignaz Moscheles, va interpretar el seu primer concert, com a solista, amb nom\xc3\xa9s 14 anys. R\xc3\xa0pidament, la seva fama es va estendre arreu fins al punt que, en alguns ambients, se l\'anomenava el "Lizt angl\xc3\xa8s". Amb el temps, el seu ress\xc3\xb2 d\'espl\xc3\xa8ndid pianista s\'ha dissolt en favor de la seva interessant obra creativa de la qual en destaquen, amb estil propi, els cinc concerts per a piano, que ell anomenava Concerts simf\xc3\xb2nics, el primer dels quals, de moment, no s\'ha recuperat._NEWLINE_Escrit el 1846, quan Litolff es trobava als Pa\xc3\xafsos Baixos, despr\xc3\xa9s d\'escapar de la pres\xc3\xb3 al seu pa\xc3\xads per un tema de divorci "indegut", \xc3\xa9s un missatge de gratitud al poble neerland\xc3\xa8s per la llibertat pr\xc3\xb2pia per\xc3\xb2 tamb\xc3\xa9 per la pau social que hist\xc3\xb2ricament ha caracteritzat, i ho segueix fent, la geografia dels Pa\xc3\xafsos Baixos. Alhora, com a fervent defensor de les idees il\xc2\xb7lustrades de la Revoluci\xc3\xb3 Francesa, va assumir com a pr\xc3\xb2pia la democr\xc3\xa0cia holandesa.'